Anxel Qomeş

**Adilson Anxel Abreu de Almeyda Qomeş** (31 avqust 2000-ci ildə anadan olub) — İngiltərə təmsilçələrindən olan Mançester Yunayted klubunda hücuma meylli yarımmüdafiəçi kimi çıxış edən peşəkar İngiltərə futbolçusu. O, İngiltərənin U-16 və U-17 millilərinin kapitanı olmuşdur.

## Klub karyerası

### Mançester Yunayted

#### Gənclik karyerası
Qomeş altı yaşı olarkən Mançester Yunayted akademiyasına qəbul olmuşdur. 13 yaşında klub ilə formal müqavilə imzalamışdır. Qomeş 2013-cü ilin oktyabr ayında U-17 komandası ilə Slovakiyada keçirilən turnirdə iştirak etdikdən sonra 2014-cü ilin may ayında müqaviləni yenilədi.

Qomeş mütəmadi olaraq məktəbli liqasında və U-18 komandasında əvəzedici kimi iştirak edirdi. Komanda ilə debütünü mövsümün sonuncu oyununda 14 yaşı olarkən etmişdir.

2015-ci ilin iyul ayında Qomeş Mançester Yunayted Premyer Kubokunun Ən Dəyərli Oyunçusu seçilmişdir. Lakin komandası kuboku 12-ci yerdə başa vurmuşdur.

#### 2016–17 mövsümü
2016-cı ilin sentyabr ayında Qomeş 2001-ci ildən bəri Mançester Yunaytedin akademiya səviyyəsində het-trik edən ən gənc futbolçu kimi tarixə düşmüşdür. O, görüşə ehtiyat oyunçular skamyasında start vermişdir. Qomeş həmçinin, 15 il, 11 ay və 29 günlüyündə klub tarixində qol vuran ən gənc üçüncü futbolçu olmuşdur. 2017-ci ilin aprel ayında Qomeş zədə qorxusu səbəbi ilə *Dallas Kuboku*nu buraxmağa məcbur olmuşdur.

May ayında Qomeş U-18 komandası ilə çıxdığı 19 görüşdə 12 qol vurmaqla gənc oyunçulara verilən Cimmi Mörfi İlin Oyunçusu mükafatına layiq görülmüşdür. Növbəti gün o, Premyer liqada mövsümün final oyununda komandanın heyətinə düşmək üçün əsas komanda ilə məşqlərə başlamışdır.

Qomeş əsas komanda ilə debütünü 21 may 2017-ci ildə mövsümün son oyununda Kristal Palas klubuna qarşı oyunda etmişdir. O, Ueyn Runini əvəz etmişdir. Həmin görüşdə Mançester Yunayted rəqibinə 2-0 hesabı ilə qalib gəlmişdir. 16 yaş və 263 günlüyündə meydana çıxan Qomeş 1953-cü ildə Dankin Edvardsdan sonra Mançester Yunayted heyətində meydana çıxan ən gənc futbolçu olmuşdur. Qomeş 2000-ci illərdə anadan olanlar arasında Premyer liqada oyuna çıxan yeganə futbolçudur.

## Milli karyerası
Qomeş milli komanda karyerasına 2015-ci ilin avqust ayında start vermişdir. O, ABŞ millisinə qarşı oyunda daxil olmaqla, İngiltərənin U-16 millisi ilə iki oyuna çıxmışdır. O, daha yeddi görüşdə iştirak edərək iki dəfə U-16 millisinin kapitanı olmuşdur.

Qomeş İngiltərənin U-17 millisinə 2016-cı ilin avqust ayında çağırılmışdır. O, debütünü Belçika millisi ilə görüşdə etmiş və meydanda olduğu dörd dəqiqə ərzində qolla yadda qalmışdır. Həmin görüşdə İngiltərə rəqibinə 3-1 hesabı ilə qalib gəlmişdir. Qomeş Xorvatiyaya qarşı ikinci görüşündə qol və assist ilə yadda qalmışdır. Həmin görüşdə İngiltərə rəqibinə 5-0 hesabı ilə qalib gəlmişdir. Oktyabr ayında millinin Almaniyanı 8-1 hesabı ilə məğlub etdiyi oyunda Qomeş qolla yadda qalmışdır. Qomeş  UEFA U-17 Çempionatının seçmə mərhələsində qolla yadda qalmış, lakin zədə səbəbindən 2017-ci ilin may ayında turnirdən uzaqda qalmışdır.

Qomeş həmçinin Anqola və Portuqaliyanı təmsil etmək hüququna malikdir.

## Oyun tərzi
Qomeş çıxdığı görüşdə hücuma meylli yarımmadfiəçi kimi çıxış edir. Onun oyun tərzi ilə bağlı olan yaradıcılığı, təmkini və driblinqi Ronaldinyo ilə müqayisə olunur. 2015-ci ilin yanvar ayında Nani Qomeşi Mançester Yunaytedin gələcək ulduzu kimi təsvir etmişdir. Mançester Yunaytedin yetirməsi olan Danni Vebber deyib: "Qomeş hələ çox kiçikdir, lakin o, digərlərindən əvvəl oyun anını görür. Anxel Pol Skoulz kimidir; o, öz ağlı, fərasəti ilə oyuna diqtə edə bilər."

## Şəxsi həyatı
Qomeş Anqolada anadan olmuş və Portuqaliyanın U-21 millisinin formasını geymiş Gil Qomeşin oğludur. Qomeş atası *Hendon*da çıxış edən dövrlərdə Londonda anadan olmuşdur. Atası *Salfrod Siti* klubuna transfer olduqdan sonra Qomeş ailəsi ilə birlikdə Salforda köçdü. Bəzi məlumatlara görə, Qomeş keçmiş Mançester Yunayted klubunun yarımmüdafiəçisi Naninin əmisi oğlu və ya ailə dostudur. Onun əmisi oğlu, Valter Lopes de Souza *Sion U-21* komandasının üzvüdür.

## Karyera statistikası

## Uğurları

### Fərdi
* Mançer Yunayted Premyer Kuboku MVP: 2015
* Cimmi Mörfi İlin Ən Yaxşı Gənc Oyunçusu: 2016–17

## İstinadlar

## Xarici keçidlər
* Profile at ManUtd.com
* Profile at TheFA.com